Έγκριση αντικατάστασης μηχανής επαγγελματικού αλιευτικού σκάφους
Αντικατάσταση Μηχανής Επαγγελματικού Αλιευτικού Σκάφους
Αίτηση για Έγκριση Αντικατάστασης Μηχανής Επαγγελματικού Αλιευτικού Σκάφους
Η αίτηση μπορεί να είναι σε έντυπη ή/και σε ηλεκτρονική μορφή, αναλόγως του πλαισίου λειτουργίας της αρμόδιας Υπηρεσίας υποδοχής της. Η εξακρίβωση των στοιχείων γίνεται βάσει Αστυνομικής Ταυτότητας ή βάσει οποιουδήποτε άλλου ισοδύναμου εγγράφου επίσημης αρχής. Επιπλέον: # Στην περίπτωση, όπου υπάρχουν περισσότεροι του ενός ιδιοκτήτες, η Αίτηση πρέπει να φέρει τις υπογραφές και τα στοιχεία όλων των ιδιοκτητών. # Στην περίπτωση που πρόκειται για αλιευτικό μέσης αλιείας (Μηχανότρατα με πόρτες βυθού ΟΤΒ και Γρι - Γρι PS), τότε η αίτηση μπορεί να υποβληθεί από τον νόμιμο εκπρόσωπο της εταιρείας. # Σε περίπτωση, όπου δεν δύναται να παρευρεθεί με την φυσική του παρουσία ο μοναδικός πλοιοκτήτης ή όλοι οι συμπλοιοκτήτες ή κάποιος εξ αυτών ή ο νόμιμος εκπρόσωπος της πλοιοκτήτριας εταιρείας, η υποβολή της Αίτησης μπορεί να γίνει και από άλλο πρόσωπο, το οποίο, είτε έχει στην διάθεσή του σχετική εξουσιοδότηση, είτε βάσει της σχετικής νομοθεσίας, έχει την αρμοδιότητα για την διεκπεραίωση των εν λόγω ενεργειών.
Κατάθεση από τον αιτούντα (δια ζώσης ή ταχυδρομικά)
Οι προϋποθέσεις που ισχύουν για τη χορήγηση και ανανέωση αδειών αλιείας σε επαγγελματικά σκάφη και επαγγελματία αλιέα, σύμφωνα με τις διατάξεις 1) του βασιλικού διατάγματος 666/25.07.1966 (ΦΕΚ 160/τ.Α΄/22.08.1966) 2) του π.δ. 261/17.06.1991 (98/τ.Α΄/01.07.1991), 3) του π.δ. 94/22.03.1993 (ΦΕΚ 40/τ.Α΄/22.03.1993) και της 243892/26.04.1993 ερμηνευτικής του εγκυκλίου 4) του ν. 3874/03.09.2010 (ΦΕΚ (151/τ.Α΄/06.09.2010), 5) της 414/2354/12.01.2015 Κοινής Υπουργικής Απόφασης (ΚΥΑ) (ΦΕΚ 97/τ.Β΄/20.01.2015) 6) του ν. 4647/16.12.2019 (204/τ.Α΄/16.12.2019).
Στο πλαίσιο εφαρμογής των διατάξεων του άρθρου 40 του κανονισμού (ΕΚ) αριθμ. 1224/2009 του Συμβουλίου και του άρθρου 61 του κανονισμού (ΕΚ) αριθμ. 404/2011 της Επιτροπής, αναφορικά με την πιστοποίηση της ισχύος πρόωσης του κινητήρα και δεδομένου ότι στην περίπτωση τοποθέτησης μίας μόνο μηχανής ή συνδυασμού μηχανών, όπου κάποια εξ αυτών υπερβαίνει το όριο των 120 KW, το ανωτέρω αλιευτικό σκάφος εμπίπτει στην κατηγορία των υπόχρεων σκαφών διότι εφόσον η ισχύς του κινητήρα πρόωσης είναι άνω των 120 κιλοβάτ (ΚW), ο νέος κινητήρας απαιτείται επιπλέον να πιστοποιηθεί.
Η Αντικατάσταση Μηχανής Επαγγελματικού Αλιευτικού Σκάφους (α/κ) αφορά στην τοποθέτηση νέας μηχανής ίδιας ισχύος (σε ΚW) με την προηγούμενη παλαιά. Στο έγγραφο της απόφασης περιγράφονται οι όροι (γενικοί και ειδικοί) και οι λοιπές υποχρεώσεις που διέπουν τον ιδιοκτήτη του α/κ.
Για την διεκπεραίωση του συνόλου της διαδικασίας για την αντικατάσταση μηχανής αλιευτικού σκάφους, σε ότι αφορά την Διεύθυνση Αλιείας και Διαχείρισης Αλιευτικών Πόρων του Υπουργείου Αγροτικής Ανάπτυξης και Τροφίμων ΔΕΝ προβλέπεται και ΔΕΝ απαιτείται κάποιου είδους οικονομικού αντιτίμου από τον αιτούντα. Ωστόσο, για ορισμένα στάδια της συγκεκριμένης διαδικασίας, μπορεί να υπάρχουν περιπτώσεις που προβλέπονται οικονομικής φύσεως υποχρεώσεις για τον αιτούντα (π.χ. παράβολα, χαρτόσημα κ.λπ.) από τις αρμόδιες Υπηρεσίες Αλιείας των Περιφερειακών Ενοτήτων, που τηρείται ο φάκελος του σκάφους και από τις κατά τόπους αρμόδιες Λιμενικές Αρχές. Το ύψος και το είδος της οικονομικής επιβάρυνσης ορίζεται ανά κατηγορία ενέργειας βάσει του θεσμικού πλαισίου λειτουργίας των ανωτέρω υπηρεσιών και αρχών.
Πιστοποιητικό Καταμέτρησης ή Ανακαταμέτρησης Αλιευτικού Σκάφους.
Άδεια Εκτέλεσης Πλόων ή Πρωτόκολλο Γενικής Επιθεώρησης
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Έγκριση Αντικατάστασης Μηχανής Επαγγελματικού Αλιευτικού Σκάφους
Η έγκριση της αρμόδιας Υπηρεσίας Αλιείας της εκάστοτε Περιφερειακής Ενότητας για αντικατάσταση μηχανής, προϋποθέτει την Σύμφωνη Γνώμη της Διεύθυνσης Αλιείας και Διαχείρισης Αλιευτικών Πόρων (ΔΑΔΑΠ) του Υπουργείου Αγροτικής Ανάπτυξης και Τροφίμων (ΥΠΑΑΤ). Βάσει της ανωτέρω Σύμφωνης Γνώμης και εντός δύο (2) μηνών από την ημερομηνία έκδοσής της, οι κατά τόπους αρμόδιες Υπηρεσίες Αλιείας προχωρούν στην έκδοση της αντίστοιχης απόφασης έγκρισης, αναφέροντας στις λοιπές προϋποθέσεις, ότι οι ενέργειες της αντικατάστασης του αλιευτικού σκάφους και μηχανής θα πρέπει να έχουν ολοκληρωθεί σε χρονικό διάστημα ενός (1) έτους για α/κ παρακτιας αλιείας και δύο (2) έτη για Μηχανότρατες και Γρι- γρι, από την ημερομηνία χορήγησης της Σύμφωνης Γνώμης της Διεύθυνσης Αλιείας και Διαχείρισης Αλιευτικών Πόρων. Σε περίπτωση που η αντικατάσταση δεν έχει ολοκληρωθεί εντός του ανωτέρω χρονικού διαστήματος, ο ενδιαφερόμενος αλιέας θα πρέπει να επανέλθει με νέα αίτηση.
Προϋποθέσεις για τη χορήγηση αδειών αλιείας σε επαγγελματικά σκάφη
Αναφορικά με την πιστοποίηση της ισχύος πρόωσης του κινητήρα και δεδομένου ότι στην περίπτωση τοποθέτησης μίας μόνο μηχανής ή συνδυασμού μηχανών, όπου κάποια εξ αυτών υπερβαίνει το όριο των 120 KW, το ανωτέρω αλιευτικό σκάφος εμπίπτει στην κατηγορία των υπόχρεων σκαφών διότι εφόσον η ισχύς του κινητήρα πρόωσης είναι άνω των 120 κιλοβάτ (ΚW), ο νέος κινητήρας απαιτείται επιπλέον να πιστοποιηθεί.
Η αίτηση υποβάλλεται στην αρμόδια Υπηρεσία Αλιείας της Περιφερειακής Ενότητας και συνοδεύεται από τα προβλεπόμενα δικαιολογητικά.
Η υποβεβλημένη Αίτηση με τα συνοδευόμενα δικαιολογητικά καταχωρούνται ως εισερχόμενα έγγραφα με διακριτό-μοναδικό αριθμό πρωτοκόλλου.
Έλεγχος του αντικειμένου της Αίτησης και της πληρότητας των δικαιολογητικών που την συνοδεύουν.
Από την διαδικασία του Ελέγχου του αντικειμένου της Αίτησης και της πληρότητας των δικαιολογητικών που την συνοδεύουν ΔΕΝ διαπιστώθηκε κάποια έλλειψη.
Από την διαδικασία του Ελέγχου του αντικειμένου της Αίτησης και της πληρότητας των δικαιολογητικών που την συνοδεύουν διαπιστώθηκε έλλειψη στοιχείων ή/και εντοπίστηκαν καταστάσεις που απαιτούν επιπλέον διευκρινήσεις.
Η Αίτηση υποβάλλεται στην Διεύθυνση Αλιείας και Διαχείρισης Αλιευτικών Πόρων του Υπουργείου Αγροτικής Ανάπτυξης και Τροφίμων και συνοδεύεται από τα προβλεπόμενα δικαιολογητικά.
Η υποβεβλημένη Αίτηση με τα συνοδευόμενα Δικαιολογητικά καταχωρούνται ως εισερχόμενα έγγραφα με διακριτό-μοναδικό αριθμό πρωτοκόλλου.
Έλεγχος του Αντικειμένου της Αίτησης και της Πληρότητας των Δικαιολογητικών που την συνοδεύουν.
Με την επιτυχή ολοκλήρωση του σταδίου του ελέγχου, συντάσσεται το έγγραφο- Σύμφωνη Γνώμη από την Διεύθυνση Αλιείας και Διαχείρισης Αλιευτικών Πόρων του Υπουργείου Αγροτικής Ανάπτυξης και Τροφίμων.
Η Σύμφωνη Γνώμη αποστέλλεται με ηλεκτρονικά μέσα στην αρμόδια Υπηρεσία Αλιείας όπου έχει υποβληθεί η αίτηση του ενδιαφερομένου.
Η Απόφαση Έγκρισης Αντικατάστασης Επαγγελματικού Αλιευτικού Σκάφους επιτρέπει στον ενδιαφερόμενο να προχωρήσει υπό προϋποθέσεις και με χρονικούς περιορισμούς στις εργασίες και ενέργειες για την πραγματοποίηση της επένδυσης και τους στόχους που περιγράφονται στην αίτησή του.
Η αίτηση μπορεί να είναι σε έντυπη ή/και σε ηλεκτρονική μορφή αναλόγως του πλαισίου λειτουργίας της αρμόδιας Υπηρεσίας υποδοχής της.
Αναλόγως της Υπηρεσίας υποδοχής, η διαδικασία συνήθως γίνεται χειροκίνητα σε σύστημα ηλεκτρονικής καταχώρησης (Ηλεκτρονικό Πρωτόκολλο).
Τα στοιχεία που παρουσιάζονται στα δικαιολογητικά που προσκομίζονται πρέπει να είναι ευκρινή και ευανάγνωστα. Σε κάθε περίπτωση οι παρεχόμενες πληροφορίες πρέπει να είναι σαφείς και να υποστηρίζουν πλήρως το αντικείμενο της Αίτησης. Έγγραφα που δεν πληρούν τις προϋποθέσεις εγκυρότητας (π,χ, μη θεωρημένες άδειες αλιευτικού σκάφους) ΔΕΝ γίνονται αποδεκτά και απορρίπτονται.
Η διαδικασία για την έκδοση της σχετικής Απόφασης προχωρά στο επόμενο στάδιο.
Η διαδικασία διακόπτεται και η αίτηση εισέρχεται σε κατάσταση αναμονής. Κατόπιν επικοινωνίας με τον ενδιαφερόμενο, αναμένονται συμπληρωματικά έγγραφα και τακτοποίηση λοιπών εκκρεμοτήτων.
Ως Υπηρεσία υποδοχής, η διαδικασία γίνεται χειροκίνητα σε σύστημα ηλεκτρονικής καταχώρησης (Ηλεκτρονικό Πρωτόκολλο).
α στοιχεία που παρουσιάζονται στα δικαιολογητικά που προσκομίζονται πρέπει να είναι ευκρινή και ευανάγνωστα. Σε κάθε περίπτωση οι παρεχόμενες πληροφορίες πρέπει να είναι σαφείς και να υποστηρίζουν πλήρως το αντικείμενο της Αίτησης. Έγγραφα που δεν πληρούν τις προϋποθέσεις εγκυρότητας (π,χ, μη θεωρημένες άδειες αλιευτικού σκάφους) ΔΕΝ γίνονται αποδεκτά και απορρίπτονται.
Η διαδικασία διακόπτεται και η αίτηση εισέρχεται σε κατάσταση αναμονής. Κατόπιν επικοινωνίας με την αρμόδια Υπηρεσίας Αλιείας που έχει διαβιβάσει την αίτηση ή και με τον ενδιαφερόμενο, αναμένονται συμπληρωματικά έγγραφα και τακτοποίηση λοιπών εκκρεμοτήτων.
Ακολουθώντας τις προβλεπόμενες διοικητικές διαδικασίες, το προτεινόμενο κείμενο προωθείται αρμοδίως για επεξεργασία και εισήγηση στην τελική του μορφή. Η Σύμφωνη γνώμη εκδίδεται μετά την έγκριση από τον προβλεπόμενο τελικό υπογράφοντα.
Σύμφωνα με τους όρους και προϋποθέσεις που αναγράφονται στην Σύμφωνη Γνώμη οι αρμόδιες Υπηρεσίες Αλιείας έχουν την υποχρέωση να ολοκληρώσουν τις απαιτούμενες ενέργειες για την έγκαιρη υλοποίηση της διαδικασίας που αφορά στην αντικατάσταση της μηχανής.
Η Απόφαση εκδίδεται από το αρμόδιο κατά περίπτωση Τμήμα Αλιείας της Περιφερειακής Ενότητας ή αναλόγως της μεταβίβασης των αρμοδιοτήτων φορέων και οργάνων ανά Περιφέρεια και Περιφερειακή Ενότητα όπως κάθε φορά και ανά περίπτωση ισχύει.
Διαδικασία Χορήγησης Πρωτοκόλλου Εισερχομένων Εγγράφων
Έλεγχος της Αίτησης και της Πληρότητας των Δικαιολογητικών
Έλλειψη Δικαιολογητικών και Εκκρεμότητες
Υποβολή Αίτησης για τη χορήγηση Σύμφωνης Γνώμης από την Διεύθυνση Αλιείας και Διαχείρισης Αλιευτικών Πόρων του Υπουργείου Αγροτικής Ανάπτυξης και Τροφίμων.
Προώθηση της Σύμφωνης Γνώμης στις Αρμόδιες Υπηρεσίες Αλιείας των Περιφερειακών Ενοτήτων
Έκδοσης Απόφασης Έγκρισης Αντικατάστασης Μηχανής Επαγγελματικού Αλιευτικού Σκάφους